als_Latn dik_Latn sag_Latn
Policia britanike ka konfirmuar koncertin e bamirësisë së Ariana Grande, e planifikuar për sonte në Mançester. Por ata duan që njerëzit të marrin masa paraprake shtesë. Në deklaratën e policisë thuhet se koncerti do të ketë sigurinë e tij të madhe. Policia e Mançesterit thotë se duan që vizitorët e koncerteve të udhëtojnë me transport publik dhe të shmangin bartjen e çantave për të zvogëluar gjasat e armëve apo eksplozivëve që trafikohen në afërsi të stadiumit të Old Trafford.
Koncerti “ One Love Manchester”, i udhëhequr nga Grande, është vendosur të mbahet, pavarësisht sulmeve terroriste në London Bridge dhe Borough Market.
Koncerti në Old Trafford është për të nderuar viktimat dhe familjet e prekura nga sulmi i 22 majit në koncertin në Manchester Arena që la 22 të vdekur dhe 116 të plagosur.
Yje të njohura si Coldplay, Katy Perry, Pharrell, Justin Bieber, Miley Cyrus, Niall Horan dhe Take That do të marrin pjesë në këtë koncert humanitar.
Pas lajmit të sulmeve terroriste të djeshme në Bridge Bridge dhe Borough Market, Grande shkroi: "Lutuni për Londrën" duke e shoqëruar me një zemër dashurie. /e.g/
als_Latn als_Latn als_Latn als_Latn als_Latn